b"\n_START_ARTICLE_\nUSS Nimitz (CVN\xe2\x80\x9368)\n_START_SECTION_\nConstruc\xc8\x9bia\n_START_PARAGRAPH_\nStructura navei Nimitz a fost lansat\xc4\x83 la 22 iunie 1968 de Newport News Shipbuilding \xc3\xaen Newport News, Virginia. A fost botezat\xc4\x83 \xc3\xaen 1972 de Catherine Nimitz Lay, fiica amiralului Nimitz. USS Nimitz a fost livrat marinei \xc3\xaen 1975, \xc8\x99i a fost armat la Naval Station Norfolk pe 3 mai 1975, de c\xc4\x83tre pre\xc8\x99edintele Gerald Ford.\n_START_SECTION_\nAnii '70\n_START_PARAGRAPH_\nUSS Nimitz a fost trimis pentru prima dat\xc4\x83 \xc3\xaen Marea Mediteran\xc4\x83 pe 7 iulie 1976 al\xc4\x83turi de USS South Carolina \xc8\x99i USS California. \xc3\x8en noiembrie 1976, Nimitz a fost premiat cu medalia \xe2\x80\x9eBattle E\xe2\x80\x9d pentru cel mai eficient port-avion din flota Atlanticului. Deplasarea a fost f\xc4\x83r\xc4\x83 incidente, iar portavionul s-a \xc3\xaentors la Norfolk, Virginia pe 7 februarie 1977._NEWLINE_O a doua c\xc4\x83l\xc4\x83torie f\xc4\x83r\xc4\x83 incidente spre Mediteran\xc4\x83 a \xc3\xaenceput la 1 decembrie 1977, termin\xc3\xa2ndu-se la 20 iulie 1978. A treia deplasare a \xc3\xaenceput pe 10 septembrie 1979 c\xc4\x83tre Marea Mediteran\xc4\x83. Nava a fost mutat\xc4\x83 \xc3\xaen Oceanul Indian, ca r\xc4\x83spuns la criz\xc4\x83 din Iran, c\xc3\xa2nd Ambasada American\xc4\x83 la Teheran a fost capturata \xc8\x99i au fost lua\xc8\x9bi 52 de ostatici. Opera\xc8\x9biunea Evening Light a fost lansat\xc4\x83 de pe USS Nimitz \xc3\xaen \xc3\xaencercarea de a salva personalul ambasadei. Misiunea a fost anulat\xc4\x83 dup\xc4\x83 ce un elicopter s-a prabu\xc8\x99it la punctul de realimentare din de\xc8\x99ertul Iranian. Nava s-a \xc3\xaentors acas\xc4\x83 pe 26 mai 1980, dup\xc4\x83 144 de zile pe mare.\n_START_SECTION_\nAnii '80\n_START_PARAGRAPH_\nPe 26 mai 1981, un avion apar\xc8\x9bin\xc3\xa2nd marinei, de tip EA-6B Prowler, s-a pr\xc4\x83bu\xc8\x99it pe puntea de zbor, omor\xc3\xa2nd 14 membri ai echipajului \xc8\x99i r\xc4\x83nind al\xc8\x9bi 45. Avionul r\xc4\x83masese f\xc4\x83r\xc4\x83 combustibil dup\xc4\x83 ce a ratat mai multe ateriz\xc4\x83ri iar accidentul s\xc4\x83u a declan\xc8\x99at foc \xc8\x99i explozii ce au avariat alte 11 avioane._NEWLINE_Nimitz a fost repartizat din nou \xc3\xaen Marea Mediteran\xc4\x83 pe 3 august 1981. Nava, al\xc4\x83turi de USS Forrestal, au condus exerci\xc8\x9biul Freedom of Navigation \xc3\xaen apele interna\xc8\x9bionale din Golful Sidra, l\xc3\xa2nga Libia pe 18 \xc8\x99i 19 august 1981. \xc3\x8en diminea\xc8\x9ba zilei de 19 august 1981, dou\xc4\x83 avioane F-14A ale VF-41 au fost abordate de dou\xc4\x83 avioane libaneze de tip SU-22, care au fost dobor\xc3\xa2te._NEWLINE_Cea dea patra patrul\xc4\x83 a USS Nimitz a fost \xc3\xaentre 10 noiembrie 1982 \xc8\x99i 20 mai 1983, \xc3\xaen Marea Caraibelor \xc8\x99i \xc3\xaen Mediterana. Nimitz a fost trimis \xc3\xaen patrul\xc4\x83 pentru a cincia oara pe data de 8 martie 1985. Pe 14 iunie 1985, doi terori\xc8\x99ti libanezi au deturnat cursa TWA Flight 847, care transporta 153 pasageri \xc8\x99i membri ai echipajului, incluz\xc3\xa2nd americani."